**POUČENIE O UPLATNENÍ PRÁVA SPOTREBITEĽA NA ODSTÚPENIE OD ZMLUVY UZAVRETEJ NA DIAĽKU A ZMLUVY UZAVRETEJ MIMO PREVÁDZKOVÝCH PRIESTOROV OBCHODNÍKA**

Spoločnosť Univerzitné Centrum Košice s.r.o., so sídlom: Napájadlá 2768/18, Košice - mestská časť Nad jazerom 040 12, IČO: 50 687 263, registrácia: zapísaná v Obchodnom registri Mestského súdu Košice, oddiel: Sro, vložka č. 40654/V V(ďalej aj ako „*obchodník*“) Vám týmto poskytuje poučenie o možnosti uplatnenia práva spotrebiteľa na odstúpenie od zmluvy uzavretej na diaľku a zmluvy uzavretej mimo prevádzkových priestorov obchodníka v nasledovnom rozsahu:

1. **Právo na odstúpenie od zmluvy**

V súlade s ustanovením § 20 ods. 1 písm. a) číslo 2 zákona č. 108/2024 Z. z. o ochrane spotrebiteľa a o zmene a doplnení niektorých zákonov (ďalej aj ako „*zákon*“) máte právo odstúpiť od tejto zmluvy bez uvedenia dôvodu v lehote 14 dní odo dňa uzavretia zmluvy, ktorej predmetom je poskytnutie služby.

Lehota na odstúpenie od zmluvy uplynie po 14 dňoch odo dňa uzavretia zmluvy.

Pri uplatnení práva na odstúpenie od zmluvy informujte o svojom rozhodnutí odstúpiť od tejto zmluvy jednoznačným vyhlásením (napríklad listom zaslaným poštou alebo e-mailom) obchodníka: **Univerzitné Centrum Košice s.r.o., so sídlom:** Napájadlá 2768/18, Košice - mestská časť Nad jazerom 040 12, IČO: 50 687 263, email: uck.kosice@gmail.com

Na účel odstúpenia od zmluvy môžete použiť vzorový formulár na odstúpenie od zmluvy, ktorý sme Vám odovzdali alebo zaslali.

Lehota na odstúpenie od zmluvy je zachovaná, ak zašlete oznámenie o uplatnení práva na odstúpenie od zmluvy obchodníkovi pred tým, ako uplynie lehota na odstúpenie od zmluvy.

1. **Dôsledky odstúpenia od zmluvy**

Podľa § 22 ods. 1 zákona po Vašom odstúpení od zmluvy je obchodník povinný Vám vrátiť všetky platby, ktoré od Vás obchodník prijal na základe alebo v súvislosti so zmluvou uzavretou na diaľku vrátane nákladov na dopravu, dodanie, poštovné a iných nákladov a poplatkov.

Podľa § 22 ods. 2 zákona obchodník je povinný Vám vrátiť všetky platby podľa predchádzajúceho odseku v rozsahu zodpovedajúcom odstúpeniu od zmluvy, ak ste neodstúpili od celej zmluvy uzavretej na diaľku. Obchodník Vám nemôže účtovať dodatočné náklady za dopravu, dodanie, poštovné a iné náklady a poplatky.

Podľa § 22 ods. 3 zákona obchodník nie je povinný Vám uhradiť dodatočné náklady, ak ste si výslovne zvolili iný spôsob dodania, ako je najlacnejší bežný spôsob dodania ponúkaný obchodníkom. Dodatočnými nákladmi sa rozumie rozdiel medzi nákladmi na dodanie, ktoré ste si zvolili, a nákladmi na najlacnejší bežný spôsob dodania ponúkaný obchodníkom.

Platby Vám budú vrátené najneskôr do 14 dní odo dňa, keď nám bude doručené Vaše oznámenie o odstúpení od tejto zmluvy. Úhrada zo strany obchodníka bude uskutočnená rovnakým spôsobom, aký ste použili pri Vašej platbe, ak ste výslovne nesúhlasili s iným spôsobom úhrady, a to bez účtovania akýchkoľvek ďalších poplatkov.

Ak ste požiadali o začatie poskytovania služby počas lehoty na odstúpenie od zmluvy, podľa § 21 ods. 5 zákona máte povinnosť uhradiť nám cenu za skutočne poskytnuté plnenie do dňa, kedy ste nám oznámili Vaše rozhodnutie odstúpiť od tejto zmluvy. V tomto prípade zároveň nemáte nárok na vrátanie platieb uhradených obchodníkovi za skutočne poskytnuté plnenie obchodníkom.

 **Univerzitné Centrum Košice s.r.o.**